Diari Oficial de la Generalitat Valenciana


Sumari del DOGV 3952, del 05-03-2001 (2001/1916)

RESOLUCIÓ de 21 de febrer de 2001, del director general d'Administració Territorial, per la qual es dóna publicitat a la convocatòria i a les bases per a la provisió, pel sistema de lliure designació, del lloc de Secretaria de l'Ajuntament de Benidorm.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3952

Data del DOGV
:   05-03-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1916


Data del document
:   21-02-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Benidorm
    * concurs administratiu
    * administració local
    * professió administrativa

RESOLUCIÓ de 21 de febrer de 2001, del director general d'Administració Territorial, per la qual es dóna publicitat a la convocatòria i a les bases per a la provisió, pel sistema de lliure designació, del lloc de Secretaria de l'Ajuntament de Benidorm. [2001/1916]
  
Efectuada per l'alcalde de l'Ajuntament de Benidorm la convocatòria per a la provisió, pel sistema de lliure designació, del lloc de Secretaria de la dita corporació, i aprovades pel Ple, en sessió celebrada el 28 de juliol del 2000, les bases d'aquesta, de conformitat amb el que disposa l'article 99. 2 de la Llei 7/1985, de 2 d'abril, Reguladora de les Bases de Règim Local; en l'article 28 del Reial Decret 1732/1994, de 29 de juliol, i l'article 3.1 Del Decret 159/1997, de 29 d'abril, del Govern Valencià, resolc:
  
Primer
  
Donar publicitat a la convocatòria per a la provisió, pel sistema de lliure designació, del lloc de Secretaria de l'Ajuntament de Benidorm, i a les bases que han de regir aquesta, mateixa que es relacionen en l'annex de la present Resolució.
  
Segon
  
La convocatòria i les bases d'aquesta, a què es refereix la Resolució, podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, així com el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 21 de febrer de 2001.- El director general d'Administració Territorial: José Ramón Pascual Monzó.
  
ANNEX
  
Bases que han de regir la convocatòria per a la provisió reglamentària del lloc de treball, de secretari general de l'Ajuntament de Benidorm, entre funcionaris d'administració local, amb habilitació de caràcter nacional, subescala Secretaria, categoria superior.
  
1. Objecte
  
Les presents bases tenen per objecte regir la Convocatòria a efectuar per la Presidència de la corporació, per a cobrir, pel sistema de lliure designació, previst en l'article 99.2 De la Llei 7/1985, de 2 d'abril, Reguladora de les Bases de Règim Local, segons redacció donada per la Llei 10/1993 (BOE de 22 d'abril), i article 27 i 29 del Reial Decret 1732/1994, de 29 de juliol, el lloc de treball les dades del qual s'expressen tot seguit:
  
Corporació: Ajuntament de Benidorm.
  
Denominació: Secretària General.
  
Classe: primera.
  
Nivell de complement de destinació: 30
  
Complement específic: 3.966.348 pessetes anuals.
  
El lloc de treball a cobrir es troba inclòs en el catàleg de llocs de treball de l'Ajuntament de Benidorm, sent el seu sistema de provisió de lliure designació, entre funcionaris amb habilitació de caràcter nacional, conforme amb l'acord adoptat pel Ple, en sessió extraordinària, celebrada el dia vint-i-vuit de juliol de dos mil.
  
2. Requisits
  
Seran requisits indispensables per a concórrer a la convocatòria i poder exercir el lloc de treball, en cas de ser nomenat :
  
2.1. Estar integrat en l'escala d'habilitació de caràcter nacional, subescala de Secretaria, categoria superior.
  
2.2. Que el funcionari aspirant compte, consolidat, amb el complement de destinació 30.
  
3. Convocatòria
  
La convocatòria serà tramesa per la Presidència de la corporació a la Direcció General d'Administració Territorial (Conselleria de Justícia i Administracions Públiques) de la Generalitat Valenciana, per a la seua íntegra publicació en el Diari Oficial de la Generalitat Valenciana, i posterior tramesa a la Direcció General de la Funció Pública del MAP, per a la publicació de l'oportú extracte en el Boletín Oficial del Estado.
  
4. Sol·licituds
  
4.1 Les sol·licituds es dirigiran a l'alcalde-president de l'Ajuntament de Benidorm, en els 5 dies naturals següents al de publicació de l'extracte de la convocatòria en el Boletín Oficial del Estado.
  
4.2. Juntament amb les sol·licituds, els aspirants acompanyaran els requisits, degudament acreditats, a què es refereix la base 2, així com quants altres documents que estimen oportuns posar de manifest.
  
5. Nomenament
  
5.1. Conclòs el termini de presentació de sol·licituds, la Presidència de la corporació procedirà, si és procedent, i prèvia constatació de la concurrència dels requisits exigits en la convocatòria, a dictar la Resolució corresponent en el termini d'un mes; la qual haurà de ser motivada amb referència al compliment, per part del candidat elegit, dels requisits i especificacions exigits en la convocatòria i de la competència per a procedir al nomenament.
  
5.2. De la Resolució es donarà compte al ple de la corporació, i trasllat de la mateixa a la Generalitat Valenciana i a la Direcció General de la Funció Pública del MAP, per a anotació i publicació conjunta en el Boletín Oficial del Estado.
  
6. Presa de possessió
  
El termini de possessió serà el previst en l'article 23 del Reial Decret 1732/1994, de 29 de juliol.
  
7. Impugnació
  
De conformitat amb el que estableixen els article 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició, o be cabrà plantejar directament recurs contenciós administratiu, en els terminis i davant dels òrgans que s'indiquen tot seguit:
  
El recurs de reposició caldrà interposar-lo davant del alcalde-president de l'Ajuntament de Benidorm, en el termini d'un mes, comptador des de l'endemà a la seua publicació.
  
El recurs contenciós administratiu caldrà plantejar-lo davant de la jurisdicció del Contenciós Administratiu, en el termini de dos mesos, comptadors des de l'endemà al de la seua publicació.